Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 297/12/8802	Košice I, 29.11.2012
EEČ : 2-63-263-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
v Košiciach ani inde od mesiaca marec 2011 do mesiaca máj 2012 neplnil vyživovaciu povinnosť k svojmu synovi XXXXX, nar. XXXXX, kde na základe rozsudku Okresného súdu XXXXX IXXXXX, sp. zn. XXXXX, ktorý nadobudol právoplatnosť dňa 23.02.2011 je XXXXX povinný prispievať na výživu svojho syna sumou vo výške 100,- mesačne vždy do 15-tého dňa v mesiaci vopred k rukám XXXXX, čím takto dlhuje svojmu synovi XXXXX na výživnom sumu vo výške 1.500,-€, 
lebo zanikla trestnosť činu
Odôvodnenie:
Uznesením povereného príslušníka OO PZ SR XXXXX - XXXXX, sp. zn. ČVS:ORP-XXXXX  z XXXXX bolo podľa § 199 ods. 1 Trestného poriadku začaté trestné stíhanie a dňa XXXXX  podľa § 206 ods. 1 Trestného poriadku vznesené obvinenie XXXXX za prečin zanedbania povinnej výživy podľa § 207 ods. 1 Trestného zákona, pre skutok, že

v Košiciach ani inde od mesiaca marec 2011 do mesiaca máj 2012 neplnil vyživovaciu povinnosť k svojmu synovi XXXXX, nar. XXXXX, kde na základe rozsudku Okresného súdu XXXXX XXXXX, sp. zn. XXXXX, ktorý nadobudol právoplatnosť dňa 23.02.2011 je XXXXX povinný prispievať na výživu svojho syna sumou vo výške 100,- mesačne vždy do 15-tého dňa v mesiaci vopred k rukám XXXXX, čím takto dlhuje svojmu synovi XXXXX na výživnom sumu vo výške 1.500,-€. 

	Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa, ktorému bol spis odstúpený z dôvodu príslušnosti, na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu.

V priebehu skráteného vyšetrovania bolo do spisu zabezpečené potvrdenie od súdneho exekútora XXXXX, z ktorého vyplynulo, že dňa 05.11.2012 bola cestou exekúcie od XXXXX vyplatená čiastka 1726.-Eur, ako dlžné výživne pre syna XXXXX, v čom je zahrnutá aj úhrada trov exekúcie. 

Zhodné skutočnosti sú uvedené aj v žiadosti obhajcu obvineného zo dňa 05.11.2012.  
	Podľa § 86 písm. a/ Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť činu zanedbania povinnej výživy podľa § 207 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor